Регламент на КОНКУРС-изложба ЗА РИСУНКА

В подкрепа на Световния ден без тютюнопушене – 31 май

Община Ловеч – Общински съвет по наркотични вещества и Местна комисия за борба срещу противообществените прояви на малолетните и непълнолетните организират конкурс-изложба за рисунка на тема: ***„Аз не пуша- затова съм здрав и силен”.***Темата включва –тютюнопушене. Целта на конкурса е да насърчи здравословния начин на живот сред учениците, без цигарен дим около тях, които пък със своите рисунки да ангажират общественото внимание към здравето на децата и опасностите от тютюнопушенето в млада възраст.

**Условия за участие:**

* в конкурсът могат да участват всички ученици от 4-12 клас;
* оценяването ще бъде в две възрастови групи:
* ученици от 4 – 7 клас;
* ученици от 8 – 12 клас;
* приемане на регистрационни формуляри и рисунки от участниците започва на 20.03.2023 г. г и приключва на 15.05.2023 г.

**Технически изисквания към рисунките:**

* няма изисквания за размера и материалите, които се използват при изготвяне на творбите;
* да отговаря на темата на конкурса;
* рисунките трябва да са авторски;
* рисунките трябва да са придружени с данни на участника (попълва се регистрационен формуляр);
* рисунките с прикрепен формуляр ще се приемат в офиса на Превантивно-информационен център за борба с наркотичните вещества /сградата на Стоматологията ет.3 ст.12/

**Оценяване и награден фонд:**

Творбите ще се разгледат от комисия, която ще отличи три рисунки за първо, второ, трето място и поощрителни награди във всяка възрастова група.

**Награден фонд:** Наградите са във форма на ваучери за книжарница.

**Календар:**

* Краен срок за получаване на творбите – 15.05.2023 г.
* Журиране на конкурса –  15-19.05.2023 г.
* Връчване на наградите – 31.05.2023 г.

Рисунките от конкурса ще бъдат изложени в Художествена галерия Ловеч от 22-31 май 2023 г.